เปิดปัจจัย อะไร ยาก ง่ายแค่ไหน อาจทำให้ไม่ได้ไปเลือกตั้ง 24 ก.พ. 2562
ถึงนาทีนี้ วันเลือกตั้งใหญ่ ถูกตั้งขึ้นโดยรัฐบาลคสช. 24 ก.พ.2562 ถือเป็นตุ๊กตาตัวใหญ่ ที่ฝ่ายคุมเกมอำนาจประเทศไทย ตั้งเอาไว้ อาจมีการเลื่อนไปได้เล็กน้อยเช่นกัน ขึ้นอยู่กับปัจจัยที่เกิดขึ้น ต้องพิจารณาตามความเหมาะสม  ปัจจัยเหล่านั้นมีอะไรบ้าง,ยาก หรือง่ายเพียงใดที่จะเกิดขึ้น ,จนทำให้ต้องมีการเลื่อนการเลือกตั้งใหญ่ ที่นักการเมืองส่วนใหญ่ และประชาชนทั่วไปถวิลหา ออกไป  ,ปัจจัยแรก,ความมั่นคงของประเทศตลอด 10 ปี ที่ผ่านมา ประเทศไทยตกอยู่บนความขัดแย้งการเมือง ที่ต่างขั้ว ต่างค่าย และขัดกันซึ่งผลประโยชน์ จนเกิดเหตุชุมนุมใหญ่ต่างมากมาย ทั้งกลุ่มพันธมิตรประชาชนเพื่อประชาธิปไตย (เสื้อเหลือง) กลุ่มแนวร่วมประชาธิปไตยต่อต้านเผด็จการแห่งชาติ (เสื้อแดง) การชุมนุมของกลุ่ม กปปส. ของนายสุเทพ เทือกสุบรรณ จนมาถึงการยึดอำนาจของคสช. ที่นำโดย พล.อ.ประยุทธ์ จันทร์โอชา นายกรัฐมนตรีและหัวหน้าคสช. ซึ่งเป็นอดีตผบ.ทบ. เมื่อปี 2557 ในขณะนั้น ความขัดแย้งนี้ยังมีอยู่ในปัจจุบัน แต่แปรสภาพเป็นคลืนใต้น้ำพร้อมปะทุอยู่ตลอด แต่ก็เบาบางลงไปอย่างมาก ตลอดการครองอำนาจกว่า 4 ปี ของคสช.,ปัจจัยที่สอง,ประกาศใช้ รธน.ปี 2560 และรอออก พ.ร.บ.เลือกตั้งส.ส.-ส.ว. ที่มักมีการตั้งข้อสงสัยจากฝ่ายการเมืองว่า คสช.มีแนวคิดที่จะถ่วงเวลาดึงเกมซึ่งก็ดึงเวลามาได้กว่า 4 ปี แล้ว จนกลายมาเป็นวาทกรรม ,สืบทอดอำนาจ ,ซึ่งหากดูตามหน้าเสื่อถึงตอนนี้ต้องยอมรับว่า ยากที่จะดึงดันอยู่ต่อไป ยิ่งคีย์แมนสำคัญของ คสช. ไล่ตั้งแต่ บิ๊กตู่ นายกรัฐมนตรี บิ๊กป้อม รองนายกฯและรมว.กลาโหม จนไล่ไปถึงล่าสุด จ่าฝูงทบ. อย่าง พล.อ.เฉลิมชัย สิทธิสาท ผบ.ทบ. ออกมาสำทับหากไม่มีอุบัติเหตุการเมืองจริงๆ การเลือกตั้งจะอยู่ในช่วง 24 ก.พ. 2562 อาจเลยไปถึง 5 พ.ค. 2562 ได้.,ปัจจัยที่สาม,ปัจจัยที่อยู่นอกเหนือการควบคุมของรัฐบาล ในที่นี้อาจหมายถึง,ภัยธรรมชาติ,ที่อาจเกิดขึ้นได้คลอดเวลา แต่สำหรับประเทศไทย ปัจจัยด้านนี้คงมีความเป็นไปได้น้อยมาก ที่จะเกิดภัยธรรมชาติขนาดใหญ่ จนทำให้ต้องเลื่อนการเลือกตั้ง,พล.อ.เฉลิมชัย กล่าวว่า ได้กำชับกำลังพลให้ตระหนัก รู้บทบาทของตัวเองเป็นข้าราชการบทบาทในการยืนอยู่ในจุดที่เหมาะสมเป็นเรื่องสำคัญ อย่างไรก็ตาม ,ขณะนี้ไม่มีเหตุผลอะไรที่จะเลื่อนเลือกตั้งออกไป กำหนดกรอบไว้อย่างเร็วที่สุด 24 กุมภาพันธ์ และอย่างช้าไม่เกิน 5 พ.ค. 2562,การหาเสียงไม่สามารถทำได้ ต้องรอ พ.ร.ป.ว่าด้วยการเลือกตั้ง ส.ส. มีผลบังคับใช้ใน 90 วัน ส่วนการดูแลรักษาความสงบเรียบร้อยในช่วงคลายล็อกพรรคการเมืองนั้น เท่าที่ดูสถานการณ์ไม่ได้มีอะไร เพราะอนุญาตให้ทำกิจกรรมการเมืองได้ ทุกฝ่ายมุ่งสู่การเลือกตั้ง ก็คงมีการเคลื่อนไหวทางการเมือง สิ่งที่ห่วงใยก็คือการให้ข้อมูลที่เป็นเท็จทางโซเชียลต่างๆ ซึ่งนำไปสู่การโจมตีกันและกัน จึงต้องขอความร่วมมือ ทั้งนี้ตนไม่ห่วงกลุ่มใด เพราะทุกฝ่ายมุ่งสู่การเลือกตั้งตามกรอบที่กำหนด ความวุ่นวายไม่น่าจะมีปัญหาใด ซึ่งในภาพรวมการดูแลด้านความมั่นคงเท่าที่ทราบ ก็ไม่มีอะไรน่ากังวล เชื่อมั่นว่าบ้านเมืองจะเรียบร้อยนำไปสู่การเลือกตั้งได้ ปบ.ทบ.กล่าว,ขณะที่ก่อนหน้าที่ผ่านมา พลเอกประยุทธ์ จันทร์โอชา นายกรัฐมนตรี และหัวหน้า คสช. ยืนยันว่า การเลือกตั้งทั่วไป ยังเป็นไปตามกรอบที่วางไว้ คือ วันที่ 24 กุมภาพันธ์ 2562 โดยจะไม่มีการเลื่อนวันเลือกตั้งเร็วขึ้น แต่หากมีเหตุทำให้เลื่อนออกไป ก็จะต้องมีการพิจารณาความเหมาะสมอีกครั้ง,จับสัญญาณ จาก 2 ผู้ยิ่งใหญ่ ที่คุมอำนาจบริหารและอำนาจความมั่นคงของประเทศ ทั้งพล.อ.ประยุทธ์ จันทร์โอชา นายกรัฐมนตรีและหัวหน้าคสช. ไปจนถึง พล.อ.เฉลิมชัย สิทธิสาท ผู้บัญชาการทหารบก (ผบ.ทบ.) ที่ยังเล่นเป็นคีย์เดียวกัน คือ ยืนยันว่า มีการเลือกตั้งในปีหน้า อย่างแน่นอน ก็คงทำให้ประชาชนไทยอุ่นใจได้ระดับหนึ่งว่า จากนี้ไปคงจะมีแสงสว่างที่ปลายอุโมงค์ คือได้เลือกตั้ง และได้ประชาธิปไตยกลับคืนมา หลังจากถูกพับเอาไว้มากว่า 4 ปี,ปัจจัยตอนนี้เหลือเพียงแค่อย่างเดียว,ถ้าไม่ตีกันเองเสียก่อน,อย่างที่,บิ๊กตู่,เคยบอก เราก็คงจะได้เลือกตั้งอย่างที่ไฝ่ฝัน??? 
เลือกตั้ง 24 ก.พ. 2562 ถือเป็นตุ๊กตาตัวใหญ่ ที่ฝ่ายคุมเกมอำนาจประเทศไทย ตั้งเอาไว้ ขึ้นอยู่กับปัจจัยที่เกิดขึ้น ต้องพิจารณาตามความเหมาะสม  ปัจจัยเหล่านั้นมีอะไรบ้างยาก หรือง่ายเพียงใด
ปัจจัยไม่ได้เลือกตั้ง,เลือกตั้ง,ประยุทธ์ จันทร์โอชา,24 ก.พ. 2562,ข่าวร้อน,ข่าวทั่วไป